Foto: FAH

NAKON što je MOST-ova Ružica Vukovac putem pisma danas pokušala "objasniti" zašto je zatražila naknadu dužnosničke plaće (6+6), stigla je i reakcija iz samog MOST-a.

Priopćenje MOST-a o cijelom slučaju u nastavku prenosimo u cijelosti.

"MOST nezavisnih lista ograđuje se od zahtjeva Ružice Vukovac koja je podnijela zahtjev za 'šest plus šest' plaća na koje imaju pravo samo neki državni dužnosnici nakon prestanka obnašanja dužnosti te njenih izjava u kojima tvrdi da je to napravila zbog medijske pažnje.

Iako razumijemo financijsku situaciju u kojoj se Ružica Vukovac nalazi, zalažemo se za smanjivanje privilegija političarima, što smo pokazali izmjenama Zakona koje su izglasane i na snazi, kao i za ukidanje uhljebljivanja, stoga ovakvi postupci nemaju opravdanje.

Protiv medijskog linča

Tekst se nastavlja ispod oglasa

Istodobno, ne možemo podržati ni medijski linč usmjeren na Ružicu Vukovac, koji je izostao kada su u sličnoj situaciji bili političari drugih stranaka. Podsjećamo,

Ružica Vukovac jedna je od rijetkih koja nije iskoristila pravo na 6+6 plaća kada je na to imala pravo. O ovim će događajima, sukladno nadležnostima stranačkih tijela, nakon lokalnih izbora raspravljati Nadzorni odbor Mosta NL", navode iz MOST-a.



> Pročitajte cijelo pismo Mostovke koja tvrdi da je namjerno tražila naknadu 6 plus 6

Vukovac je u pismu navela kako je povlasticu 6+6 zatražila kako bi "probila medijsku blokadu na lokalnim izborima", ali i dodala kako je "jedina dužnosnica u RH koja se u dva navrata upravo tog prava odrekla".



Treći put je ipak pokleknula.